家说文原文:
居也。从宀，豭省聲。
徐铉反切:
古牙切
康熙字典解字
：
原文:
〔古文〕
【唐韻】古牙切【集韻】【韻會】【正韻】居牙切，
音加。【說文】家居也。【爾雅】戸牖之閒謂之扆。其內謂之家。【詩·周南】宜其室家。【註】家謂一門之內。
又婦謂夫曰家。【孟子】女子生而願爲之有家。
又一夫受田百畝，曰夫家。【周禮·地官】上地家七人，中地家六人，下地家五人。【註】有夫有婦，然後爲家。
又大夫之邑曰家，仕於大夫者曰家臣。【左傳·襄二十九年】大夫皆富，政將在家。
又天家，天子之稱。【蔡邕·獨斷】天子無外，以天下爲家。
又居其地曰家。【史記·陸賈傳】以好畤田地，善往家焉。
又著述家。【前漢·武帝紀】表章六經，罷黜百家。又【太史公自序】成一家之言。
又家人，易卦名。
又姓。漢劇令家羨，宋家鉉翁。
又【集韻】古胡切，音姑。【詩·豳風】予未有室家。叶上据荼。又【小雅】復我邦家。叶上居樗。
又與姑同。大家，女之尊稱。漢曹世叔之妻班昭稱大家，卽超妹。
又叶古俄切，音歌。【古雉朝飛操】我獨何命兮未有家，時將暮兮可奈何。又【孔臧·蓼賦】苟非德義，不以爲家。安逸無心，如禽獸何。
又叶古暮切，音固。【焦氏·易林】三足孤鳥，靈明爲御。